BCP ผลงานทยอยฟื้นตัวช่วงที่เหลือของปีโบรกฯเชียร์ซื้อเป้าหมาย 39 บาท
BCP ผลงานทยอยฟื้นตัวช่วงที่เหลือของปีโบรกฯเชียร์ซื้อเป้าหมาย 39 บาท
BCP ผลงานทยอยฟื้นตัวช่วงที่เหลือของปีโบรกฯเชียร์ซื้อเป้าหมาย 39 บาท
10 พ.ค. 2562

บล.เมย์แบงก์ กิมเอ็ง ระบุในบทวิเคราะห์วันนี้(10พ.ค.62) ว่า บริษัท บางจาก คอร์ปอเรชั่น จำกัด (มหาชน) หรือ BCP รายงานผลประกอบการไตรมาส1/62 มีกำไรสุทธิ 214 ล้านบาท พลิกจาก -1,523 ล้านบาท ในไตรมาส4/61 แต่ลดลง 82% เทียบช่วงเดียวกันของปีก่อน หากไม่รวมรายการพิเศษ กำไรจากการดำเนินงานเท่ากับ 150 ล้านบาท ลดลง 87% เทียบช่วงเดียวกันของปีก่อน และ 86% เทียบไตรมาสก่อนหน้า ต่ำกว่าเราคาดที่ 384 ล้านบาท เนื่องจาก market GRM ที่ต่ำกว่าคาด ผลประกอบการหลักอ่อนตัวถูกกดดันจากธุรกิจโรงกลั่นเป็นหลัก โดย Market GRM เท่ากับ 3.4 เหรียญต่อบาร์เรล ลดลง 49% เทียบช่วงเดียวกันของปีก่อน และ 42% เทียบไตรมาสก่อนหน้า
อย่างไรก็ตามจากผลขาดทุนจากสต๊อกที่ลดลงส่งผลให้ EBITDA ธุรกิจโรงกลั่น พลิกเป็น +517 ล้านบาท จาก -1,419 ล้านบาท ในไตรมาส4/62 โดย Accounting GRM เพิ่มเป็น +3.5 เหรียญต่อบาร์เรล จาก -1.7 เหรียญต่อบาร์เรล ในไตรมาส4/61 การใช้กำลังผลิตลดลงเหลือ 92% หรือ 110KBD (-3.7% เทียบไตรมาสก่อนหน้า) ธุรกิจการตลาดมี EBITDA 612 ล้านบาท เพิ่มขึ้น 32% เทียบไตรมาสก่อนหน้า เนื่องจากค่าใช้จ่ายในการขายและบริหารลดลง ธุรกิจไฟฟ้ามี EBITDA 736 ล้านบาท เพิ่มขึ้น 29% เทียบไตรมาสก่อนหน้า เนื่องจากส่วนแบ่งกำไรจากโรงไฟฟ้าพลังลมในฟิลิปปินส์และพลังความร้อนใต้พิภพในอินโดนีเซียเพิ่มขึ้น
แนวโน้มผลประกอบการไตรมาส 2/62 คาดฟื้นตัว เทียบไตรมาสก่อนหน้า จากการใช้กำลังการผลิตเพิ่มขึ้น จากการกลับมาเดินเครื่องหลังหยุดซ่อมหน่วย Hydrocracking Unit และส่วนต่างน้ำมันเบนซินที่กว้างขึ้น
ผลประกอบการคาดจะทยอยฟื้นตัวในช่วงที่เหลือของปี จากการเดินเครื่องเต็มที่ การฟี้นตัวของส่วนต่างน้ำมันเบนซินในช่วงฤดูขับขี่ และส่วนต่างน้ำมันดีเซลในช่วง 2H62 หนุนโดยผลบวกมาตรการ IMO2020 รวมถึง Valuation ที่ไม่แพง ด้วย PER 9.7 เท่า PBV 1.0 และ ผลตอบแทนปันผล 5.1% เท่า เรายังคงคำแนะนำ ซื้อ ราคาเป้าหมาย SOTP 39 บาท